Facebook-katonákat képez ki a brit hadsereg | Szabadon Ébredők
2017. január 2016. december 2016. november 2016. október 2016. szeptember 2016. augusztus 2016. július 2016. június 2016. május 2016. április 2016. március 2016. február 2016. január 2015. december 2015. november 2015. október 2015. szeptember 2015. augusztus 2015. július 2015. június 2015. május 2015. április 2015. március 2015. február 2015. január 2014. december 2014. november 2014. október 2014. szeptember 2014. augusztus 2014. július 2014. június 2014. május 2014. április 2014. március 2014. február 2014. január 2013. december 2013. november 201. december HIRDETÉS Facebook-katonákat képez ki a brit hadsereg	HeRo	A brit hadsereg egy új különleges egységet állít fel, amelynek célpontjai mi magunk, vagyis az olvasók leszünk.
A közösségi médiára szakosodott egység tagjai a közösségi oldalakat pszichológiai hadviseléshez használják majd. A 77. osztag áprilisban kezdi meg működését, és mintegy 1500 „Facebook-katona” alkotja. Az elit egységbe a tavasszal kezdődő toborzás során elsősorban újságírói végzettséggel rendelkező, vagy a közösségi médiát jól ismerő katonákat keresnek.
A hadsereg szóvivője szerint
„a 77. brigád ezért jött létre, hogy egyesítsen számos már létező és még csak most kifejlődő képességet, amelyek létfontosságúak a modern konfliktuskezeléshez és hadviseléshez. Az egység felállítása annak felismerését jelenti, hogy a modern csatatéren mások tetteit nem csak erőszakos eszközökkel lehet befolyásolni.”
A brit hadsereg saját elmondása szerint a Londontól 60 mérföldre található Hermitage-ban felállításra kerülő egység feladata különböző információk és dezinformáció terjesztése lesz.
Nem ez az első ilyen kezdeményezés a világon, hiszen az Egyesült Államok és Izrael már évek óta kihasználja a közösségi médiában rejlő lehetőségeket saját maga népszerűsítésére és az ellenség lejáratására.
Az izraeli véderő mintegy harminc platformon aktív, a Twittertől a YouTube-ig és az Instagramig, hat különböző nyelven. A zsidó állam hadseregének szóvivője szerint így olyan közönséget érhetnek el, akiket egyébként nem tudnának. A tavalyi, újabb gázai harcok idején a harctér mellett a Twitteren is zajlott az izraeli hadsereg és a palesztin Hamász szervezet katonai szárnya közötti párbaj – igaz, ez utóbbi legalább vér nélkül.
Az információ korára jellemző nem konvencionális hadviselés térnyerésének egyik oka, hogy a közvélemény egyre inkább kiábrándult az államilag szponzorált médiumokból.
Évek óta köztudott tény, hogy a New York Times és szinte minden nagy fősodrású médium sok fontos hírt csupán állami jóváhagyás után tesz közzé. A New York Times, igencsak ritkaságnak számító cikkében elismeri, hogy tulajdonképpen minden nagy médiatársaság hagyja, hogy állami bürokraták és kampányfelelősök cenzúrázzák cikkeiket.
Clintonék például több ízben panaszkodtak a nyilvánosság előtt, hogy az amerikai katonai-ipari hatalom „vesztésre áll az információs háborúban” a független médiumokkal szemben és sürgette, hogy tegyenek valamit az egyensúly visszabillentése érdekében, mert így túl sokan botlanak bele a hatalmi elit örök bosszúságába: az igazságba.
Bár egyrészről nem meglepő, hogy egy kormány ilyen megtévesztő stratégiákhoz forduljon saját állampolgárai ellen, igen érdekes fordulat, hogy ezt manapság már nyíltan be is jelentik. Az indoklás természetesen, hogy mindezt a saját biztonságunk érdekében teszik. Nagytestvér ügyel rá, hogy ő irányítsa az emberek gondolkodását és ne mindig erővel, hanem megnyerő technikákkal állítsa maga mellé a közvéleményt, például arra hivatkozva, hogy a szélsőséges ideológiák vagy a fiatalok radikalizálódása ellen próbál harcolni.
Talán ebben a megvilágításban Alex Jones weboldalának neve és mottója is több értelmet nyer: InfoWars, azaz Infóháború, mert valóban „háború folyik az elmédért”. Hozzá kell tennünk, hogy az elme is csupán egy eszköz az ellenség igazi célpontja, az emberek lelke felé.